Postquam Dominus ac Salvator noster Jhesus Christus visitare dignatus est hunc mundum per incarnationis suæ misterium, ammonuit nobis per exortationem suæ predicationis ut divitias nostras collocaremus in cælestibus regnis qualiter consortes esse mereamur æternæ felicitatis. Ait namque: «Date helemosinam, et omnia munda sunt «vobis;» et iterum: «Thesaurizate vobis thesauros in cælo, ubi nec «erugo nec tinea demolitur, et ubi fures non effodiunt nec furantur.» Quapropter noverint cuncti fideles sanctæ Dei æcclesiæ, tam presentes quam advenientes, quod ego Artaldus, reminiscens peccaminum meorum enormitatem, per consilium uxoris meæ et omnium sobolum meorum, seu omnium parentum, do et concedo [ecclesiæ] sanctorum apostolorum Petri et Pauli, ad locum Cluniacum, aliquid de reditibus meis quæ sunt sitæ in pago Augustidunensi, in villa quæ dicitur Prisciacus, videlicet unum mansum totum ad integrum cum omnibus appendiciis suis.